#### JUDEŢUL SATU MARE

#### CONSILIUL JUDEŢEAN Compartiment Autoritate tutelară

# **Nr. \_\_\_\_\_\_\_\_\_/\_\_\_\_\_\_\_\_\_ 2023**

# 

## **RAPORT DE SPECIALITATE**

**privind** **încetarea activității Centrului de Îngrijire și Asistență Socială** **”Șansa” Satu Mare, serviciu social din subordinea Direcției Generale de Asistență Socială și Protecția Copilului a**

**județului Satu Mare**

Referitor la Proiectul de hotărâreprivind încetarea activității Centrului de Îngrijire și Asistență Socială ”Șansa” Satu Mare, serviciu social din subordinea Direcției Generale de Asistență Socială și Protecția Copilului a județului Satu Mare,

luând în considerare Nota de fundamentare nr. 15939/16.02.2023 înaintată prin adresa nr. 15984/16.02.2023 a Direcției Generale de Asistență Socială și Protecția Copilului a județului Satu Mare, privind încetarea activității Centrului de Îngrijire și Asistență Socială “Șansa” Satu Mare,, ca serviciu social din subordinea Direcției Generale de Asistență Socială și Protecția Copilului a județului Satu Mare, înregistrată la Consiliul Județean Satu Mare sub nr. 4010/16.02.2023,

întrucât pe baza datelor privind nevoile beneficiarilor coroborate cu capacitatea infrastructurii deținute, viziunea privind îngrijirea în sistem rezidențial a persoanelor cu dizabilității și respecriv presiunea constantă venită din partea persoanelor vârstnice care nu pot accesa serviciile destinate lor datorită lipsei acestora la nivel local, Direcția Generală de Asistență Socială și Protecția Copilului a județului Satu Mare a regândit construcția instituțională, astfel că a propus înființarea Căminului pentru persoane vârstnice ”Șansa” Satu Mare,

raportat la prevederile Hotărâri nr.70/2020 a Consiliului Județean Satu Mare prin care s-a aprobat Planul de restructurare a Centrului de Îngrijire și Asistență Socială ”Șansa” Satu Mare respectiv Strategia Județeană de dezvoltare a serviciilor sociale 2022-2027 aprobată prin Hotărârea nr.168/2022 a Consiliului Județean Satu Mare,

având în vedere Hotărârea Consiliului Județean Satu Mare nr.14/2023 privind Planul anual de acțiune privind serviciile sociale administrate și finanțate de Consiliul Județean Satu Mare, prin Direcția Generală de Asistență Socială și Protecția Copilului a județului Satu Mare,

ținând cont de prevederile art.39 lit. b) din Legea asistenței sociale nr 292/2011, cu modificările și completările ulterioare, potrivit cărora *“Responsabilitatea dezvoltării, administrării şi acordării serviciilor sociale este partajată astfel: (…)* ***b) organizarea, administrarea şi acordarea serviciilor sociale - în responsabilitatea autorităţilor administraţiei publice locale****, atribuţii ce pot fi externalizate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii;”*

în temeiul prevederilor art.173 alin.(5) lit. b) precum și cele ale art. 182 alin. (4) cu trimitere la art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare,

**PROPUNEM:**

**aprobarea Proiectului de horărâre** **privind încetarea activității Centrului de Îngrijire și Asistență Socială ”Șansa” Satu Mare, serviciu social din subordinea Direcției Generale de Asistență Socială și Protecția Copilului a județului Satu Mare**

**COORDONATOR COMPARTIMENT**

Morar Bianca Larisa

Vizat juridic

Giurma Loredana Anamaria

red./tehnored G.L.A./ex.5